పార్కింగ్

పార్కింగ్ 2023లో తమిళంలో విడుదలైన డ్రామా థ్రిల్లర్ సినిమా. ప్యాషన్ స్టూడియోస్, సోల్జర్స్ ఫ్యాక్టరీ బ్యానర్‌పై సుధన్ సుందరం, కెఎస్ సినీష్ నిర్మించిన ఈ సినిమాకు రామ్‌కుమార్ బాలకృష్ణన్ దర్శకత్వం వహించాడు. హరీష్ కళ్యాణ్, ఎంఎస్ భాస్కర్, ఇంధూజ రవిచంద్రన్ ప్రధాన పాత్రలలో నటించిన ఈ సినిమా 1 డిసెంబర్ 2023న థియేటర్‌లలో విడుదలై, డిసెంబ‌ర్‌ 30 నుండి  డిస్నీ ఫ్ల‌స్ హాట్‌స్టార్ ఓటీటీలో త‌మిళంతో పాటు తెలుగు, మ‌ళ‌యాళ‌, క‌న్న‌డ భాష‌ల్లో స్ట్రీమింగ్ ప్రారంభమైంది.
నటీనటులు

 హరీష్ కళ్యాణ్ - ఈశ్వర్‌ 
 ఎంఎస్ భాస్కర్ - ఎస్ ఇలంపరుతి 
 ఇంధూజ - ఆదిక 
 రామ రాజేంద్ర - సెల్వి 
 ప్రార్థన నాథన్ - అపర్ణ  
 ఇళవరసు - హౌస్ ఓనర్‌ 
 విజయ్ సత్య - పోలీస్ ఇన్‌స్పెక్టర్‌

కథ
సాఫ్ట్‌వేర్‌ ఉద్యోగం చేసే ఈశ్వ‌ర్ (హ‌రీష్ క‌ళ్యాణ్‌) ఆతిక‌ (ఇందూజ‌)ను ప్రేమించి పెళ్లి చేసుకొని ఓ ఇంట్లో అద్దెకు దిగుతారు. గర్భవతిగా ఉన్న ఆతిక‌ను హాస్పిట‌ల్‌కు రెగ్యుల‌ర్ చెక‌ప్‌కు తీసుకువెళ్లే క్రమంలో ఈశ్వ‌ర్‌ ఆటో, క్యాబ్‌లు దొర‌క్క ఇబ్బంది ప‌డ‌తాడు. ఈ క్రమంలో వ్యక్తిగత పనులతో పాటు ఆఫీస్ అవ‌స‌రాల‌కు ఉప‌యోగ‌ప‌డుతుంద‌ని కొత్త కార్ కొంటాడు.  కింది వాటాలో నిజాయితీప‌రుడైన ప్ర‌భుత్వ ఉద్యోగి ఏక‌రాజ్‌ (ఎంఎస్‌భాస్క‌ర్‌) త‌న భార్య‌, కూతురు అప‌ర్ణ‌తో (పార్థ‌నా నాథ‌న్‌) క‌లిసి ప‌దేళ్లుగా అద్దెకు ఉంటుంటాడు. ఈ క్ర‌మంలో కారు పార్కింగ్ విష‌యంలో ఈశ్వ‌ర్‌కు భాస్క‌ర్‌తో త‌రుచూ గొడ‌వలు జ‌రుగుతూ ఒక‌రిని ఒక‌రు తీవ్రంగా కొట్టుకుని, కేసులు పెట్టుకునే స్థాయికి వెళ‌తారు. కారు పార్కింగ్ స్థలం కారణంగా చెలరేగిన వివాదం ఎలాంటి పరిస్థితులకు దారి తీసింది? ఆ తరువాత ఏమి జరిగింది అనేదే మిగతా సినిమా కథ.

సాంకేతిక నిపుణులు
బ్యానర్:  ప్యాషన్ స్టూడియోస్ అండ్ సోల్జర్స్ ఫ్యాక్టరీ
నిర్మాత: సుధన్ సుందరం, కెఎస్ సినీష్ 
కథ, స్క్రీన్‌ప్లే, దర్శకత్వం: రామ్‌కుమార్ బాలకృష్ణన్ 
సంగీతం: సామ్ సి.ఎస్
సినిమాటోగ్రఫీ: జిజు సన్నీ 
ఎడిటర్: ఫిలోమిన్ రాజ్

మూలాలు

బయటి లింకులు


వర్గం:తమిళ సినిమాలు